२०७३ एनभीए राष्ट्रिय क्लब भलिबल च्याम्पियनसिपको फाइनल
तेस्रो एनभिए कप
राष्ट्रिय महिला तथा पुरुष क्लब भलिबल
च्याम्पियनसिपको उपाधि न्यु डायमन्ड
एकेडेमी र हेल्प नेपाल क्लबले उपाधी जितेका छन्
।

महिलातर्फको खेलमा नैकापको न्यु डायमन्ड
एकेडेमीले विभागीय टोली नेपाल प्रहरीलाई
३–० को सोझो सेटमा पराजित ग¥यो भने हेल्प
नेपालले त्रिभुवन आर्मी क्लबलाई ३–० कै सोझो
सेटमा हरायो ।

त्रिपुरेश्वस्थित राष्ट्रिय खेलकुद परिषद्को
कभर्डहलमा सञ्चालन भएको च्याम्पियनसिपमा
न्यु डायमन्ड एकेडेमीले पुलिसलाई २५–१८, २५–१४
र २५–१८ को सोझो सेटमा पराजित गरेको हो
। पुलिस टोलीमा राष्ट्रिय खेलाडीको
बाहुल्यता भए पनि न्यु डायमन्डले एकपक्षीय
रूपमा खेल जित्यो । डायमन्डलाई जिताउन
प्रतिभा माली, ललिता नाथर कृपा अधिकारीले उत्कृष्ट खेल खेले । प्रतिभाले
स्पाइकबाट २९, ब्लकबाट २ र सर्भिसबाट ४
महत्त्वपूर्ण अङ्क बटुलिन । त्यसैगरी कप्तान ललिता
नाथले स्पाइकबाट ३ र ब्लकमा २ अङ्क जोड्न सफल
भइन् । पुलिसकी कोपिला उप्रेतीले स्पाइकबाट
८ र ब्लकबाट एक अङ्क जोडेपनि टोलीलाई जित
दिलाउन पर्याप्त भएन ।

त्यसैगरी पुरुषतर्फको फाइनल खेलमा भारतीय
खेलाडीको बाहुल्यता रहेको हेल्प नेपाल क्लबले
नेपाली सेनाको त्रिभुवन आर्मी क्लबलाई २५–
२१, २७–२५ र २५–१७ को सोझो सेटमा हरायो ।
हेल्प नेपाललाई उपाधि दिलाउन शुभम् चौधरीले
स्पाइकबाट २६ अङ्क बटुले । आर्मीका नरेन्द्र
गिरीले स्पाइकबाट १६ र मानबहादुर श्रेष्ठले
स्पाइकबाट ८ र ब्लकबाट २ अङ्क जोडे पनि
टोलीलाई विजयी बनाउन सकेनन् ।

त्यसैगरी तेस्रो स्थानका लागि भएको
महिलातर्फको खेलमा सशस्त्र प्रहरीको एपीएफ
क्लबले टप्स पश्चिमाञ्चललाई २५–२१, २५–१४ र
२५–१२ को सोझो सेटमा पराजित गर्यो । टप्स
पश्चिमाञ्चलकी मञ्जु गुरुङ र अरुणा शाही जम्न
नसक्दा एपीएफले सहज विजय प्राप्त गर्यो ।
त्यसैगरी पुरुषतर्फको तेस्रो स्थानको खेलमा
विभागीय टोली एपीएफले पश्चिमाञ्चललाई
३–२ को सेटमा हरायो । एपीएफले २५–२३, १९–
२५, २५–१९, २९–३१ र १५–६ को सेटबाट हरायो ।
नेपाल भलिबल संघको वार्षिक क्यालेन्डरअनुसार
भएको प्रतियोगिता लिगकम नकआउटका
आधारमा सञ्चालन भएको थियो ।
प्रतियोगितामा पुरुषतर्फ १२ टोली र
महिलातर्फ ९ टोलीको सहभागिता रहेको
थियो ।

प्रतियोगिताको पुरुष तथा महिलातर्फको
उपाधि बिजेता न्यु डायमन्ड र हेल्प नेपालले
ट्रफीसहित नगद १ लाख २५ हजार रूपैयाँ प्राप्त
गरे भने उपविजेता नेपाल पुलिस क्लव र नेपाली
सेनाले नगद ७०/७० हजार रूपैयाँ प्राप्त गरे ।
त्यसैगरी प्रतियोगितामा तेस्रो स्थान
हासिल गरेका एपीएफका महिला तथा पुरुष
टोलीले ५०/५० रुपैयाँ प्राप्त गरे ।

प्रतियोगितामा महिलातर्फ न्यु डायमन्ड
एकेडेमीकी प्रतिभा माली र पुरुषतर्फ हेल्प
नेपालका शुभम् चौधरी उत्कृष्ट खेलाडी घोषित
भए । उनीहरूले १५/१५ हजार रुपैयाँ पुरस्कार प्राप्त
गरे । त्यसैगरी महिलातर्फ सेटरमा न्यु
डायमन्डकी कृपा अधिकारी, डिफेन्समा न्यु
डायमन्डकै सलिना श्रेष्ठ उत्कृष्ट घोषित भइन् भने
स्पाइकरमा नेपाल पुलिसकी कोपिला उप्रेती र
वेष्ट सर्भरमा टप्स पश्चिमाञ्चलकी अरुणा
शाही उत्कृष्ट भए ।

त्यसैगरी पुरुषतर्फ बेष्ट स्पाइकरमा नेपाली
सेनाका नरेन्द्र गिरी, सेटरमा हेल्प नेपालका
विकास चौधरी, ब्लकमा हेल्प नेपालकै शुभे सिंह,
डिफेन्समा हेल्प नेपालका मोहन पुन र सर्भरमा
सेनाका मानबहादुर श्रेष्ठ घोषित भए ।
विधागत रूपमा उत्कृष्ट हुनेले जनही ५ हजार रुपैयाँ
पुरस्कार प्राप्त गरे ।

विजेतालाई नेपाल ओलम्पिक कमिटीका
अध्यक्ष जीवनराम श्रेष्ठ, नेपाल भलिबल संघका
अध्यक्ष मनोरञ्जनरमन शर्मा, महासचिव
जितेन्द्रबहादुर चन्दलगायतले पुरस्कृत गरे ।

फाइनल तालिक

यो पनि हेर्नुहोस्
२०७३ एनभीए राष्ट्रिय क्लब भलिबल च्याम्पियनसिप
एनभीए राष्ट्रिय क्लब भलिबल च्याम्पियनसिप

स्रोत

भलिबल